Diari Oficial de la Generalitat Valenciana


Sumari del DOGV 8854, del 10-07-2020 (2020/5397)

RESOLUCIÓ de 6 de juliol de 2020, de la Direcció General de Formació Professional i Ensenyaments de Règim Especial, per la qual s'autoritza la impartició de les assignatures optatives de disseny propi de Consciència corporal i interpretativa i Introducció al llenguatge del Jazz, a partir del curs acadèmic 2020-2021, en el Conservatori Professional de Música Mestre Vert de Carcaixent (València).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8854

Data del DOGV
:   10-07-2020

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2020/5397


Data del document
:   06-07-2020

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

RESOLUCIÓ de 6 de juliol de 2020, de la Direcció General de Formació Professional i Ensenyaments de Règim Especial, per la qual s'autoritza la impartició de les assignatures optatives de disseny propi de Consciència corporal i interpretativa i Introducció al llenguatge del Jazz, a partir del curs acadèmic 2020-2021, en el Conservatori Professional de Música Mestre Vert de Carcaixent (València). [2020/5397]  
El Decret 158/2007, de 21 de setembre, del Consell, pel qual s'estableix el currículum dels ensenyaments professionals de música i es regula l'accés a aquests ensenyaments a la Comunitat Valenciana (DOGV 5606, 25.09.2007), estableix en l'article 8 l'oferta obligatòria de les assignatures optatives: Complement Coral, Complement Pianístic, Creativitat i Música, Cultura Audiovisual, Estètica de la Música, Fonaments d'Informàtica Musical i Edició de Partitures i Fonaments de Composició. Igualment, determina la possibilitat que els centres docents puguen proposar l'ampliació d'aquesta optativitat a altres assignatures, de manera que, amb això, se singularitze la seua oferta educativa i establir itineraris formatius d'acord amb el projecte educatiu del centre i amb els interessos, motivacions i necessitats de l'alumnat que culminarà els ensenyaments professionals de música.  
A fi de possibilitar aquests objectius, es va dictar l'Ordre 28/2011, de 10 de maig, de la Conselleria d'Educació, per la qual es regula l'admissió, l'accés i la matrícula, així com els aspectes d'ordenació general, per a l'alumnat que curse els ensenyaments elementals i professionals de Música i Dansa a la Comunitat Valenciana (DOGV 6522, 17.05.2011) i en el títol VI «Assignatures optatives en els ensenyaments professionals de Música i Dansa» (articles 39, 41, 42 i 43) es fixen les condicions acadèmiques per a la impartició d'aquestes assignatures optatives de disseny propi així com el procediment per a la seua autorització, entre les quals es confereix a la direcció general competent en ordenació acadèmica dels esmentats ensenyaments, la competència per a resoldre les sol·licituds presentades d'acord amb aquesta norma. Així mateix, des de l'Administració es va dictar l'Ordre 49/2015, de 14 de maig, de la Conselleria d'Educació, Cultura i Esport, per la qual es modifiquen aspectes de l'Ordre 28/2011, de 10 de maig, de la Conselleria d'Educació, per la qual es regula l'admissió, l'accés i la matrícula, així com els aspectes d'ordenació general, per a l'alumnat que curse els ensenyaments elementals i professionals de Música i Dansa a la Comunitat Valenciana (article 17, que modifica l'article 40 i article 18 que afig un nou apartat 6 a l'article 43 de l'Ordre 28/2011, de 10 de maig).  
  
Correspon, per tant, procedir en conseqüència i en virtut de la competència que em confereix l'article 43.5 de l'esmentada Ordre 28/2011, de 10 de maig, així com el Decret 186/2017, de 24 de novembre, del Consell, pel qual s'aprova el Reglament orgànic i funcional de la Conselleria d'Educació, Investigació, Cultura i Esport, resolc:  
  
  
Primer  
S'autoritza el centre que figura en l'annex únic d'aquesta resolució perquè, a partir del curs 2020-2021, puga impartir les assignatures optatives de disseny propi que allí s'indiquen.  
  
Segon  
L'autorització s'entendrà en tot moment condicionada al compliment de les condicions i requisits que estableix el capítol únic del títol VI «Assignatures optatives en els ensenyaments professionals de Música i de Dansa» de l'Ordre 28/2011, de 10 de maig, de la Conselleria d'Educació, així com en l'Ordre 49/2015, de 14 de maig, anteriorment esmentada.  
  
Tercer  
La Direcció Territorial d'Educació de València, per mitjà de la concurrència oportuna del Servei d'Inspecció d'Educació, donarà suport a la implantació d'aquest ensenyament i verificarà que s'ajusta a les normes que el regulen.  
Quart  
L'autorització concedida en aquesta resolució s'incorporarà al Registre de Centres Docents de la Comunitat Valenciana.  
  
València, 6 de juliol de 2020.- El director general de Formació Professinal i Ensenyaments de Règim Especial. Manuel Gomicia Giménez.  
  
  
  
ANNEX ÚNIC  
  
Centre docent: Conservatori Professional de Música Mestre Vert de Carcaixent. Codi: 86576487.  
  
Assignatures optatives autoritzades per als cursos cinqué i sisé d'ensenyaments professionals de Música:  
- Consciència corporal i interpretativa  
- Introducció al llenguatge del Jazz